“รัฐบาล” แจงกู้เงินแค่ 1 ล้านลบ. ยันไม่กระทบหนี้สาธารณะ
"รัฐบาล" แจงกู้เงินแค่ 1 ล้านลบ. ยันไม่กระทบหนี้สาธารณะ ยังอยู่ในกรอบวินัยการเงินการคลัง
"รัฐบาล" แจงกู้เงินแค่ 1 ล้านลบ. ยันไม่กระทบหนี้สาธารณะ ยังอยู่ในกรอบวินัยการเงินการคลัง
2 มิ.ย. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี แถลงภายหลังการประชุมคณะรัฐมนตรี (ครม.) วันนี้ (2 มิ.ย.63)​ ว่า พ.ร.ก.กู้เงิน 3 ฉบับ ที่เกี่ยวข้องกับการเยียวยา และการกระตุ้นเศรษฐกิจที่ได้รับผลกระทบจากโควิด-19 ที่ผ่านสภาผู้แทนราษฎรไปนั้น ในส่วนของการกู้เงิน รัฐบาลจะดำเนินการกู้เงินเพียง 1 ล้านล้านบาทเท่านั้น
ขณะที่ในส่วนพ.ร.ก.ซอฟต์โลน วงเงิน 5 แสนล้านบาท และพ.ร.ก.ดูแลเสถียรภาพในภาคการเงินอีก 4 แสนล้านบาท เป็นการให้อำนาจธนาคารแห่งประเทศไทย (ธปท.) ไปบริหารจัดการสภาพคล่องเพื่อไปปล่อยกู้ให้กับธุรกิจเอสเอ็มอี และให้สถาบันการเงินไปดูแลบริษัทขนาดใหญ่ ซึ่งไม่เกี่ยวข้องกับหนี้สาธารณะ
โดยในวันนี้ ครม.ได้รับทราบรายงานสัดส่วนหนี้สาธารณะ ตามมาตรา 50 แห่งพระราชบัญญัติวินัยการเงินการคลังของรัฐ พ.ศ. 2561 ณ วันที่ 31 มีนาคม 2563 ตามที่กระทรวงการคลังเสนอ
 “สัดส่วนหนี้สาธารณะที่เกิดขึ้นจริงในรอบ 6 เดือนที่ผ่านมา (เดือนตุลาคม 2562 – มีนาคม 2563) ยังคงอยู่ภายใต้กรอบการบริหารหนี้สาธารณะที่คณะกรรมการนโยบายการเงินการคลังของรัฐกำหนด” น.ส.รัชดา ระบุ